Әзірбайжанда Құрманғазы атындағы шығармашылық орталық салынады
"Әзірбайжанда Құрманғазы атындағы шығармашылық орталық салынады" | "https://abai.kz/post/156252"
TITLE: Әзірбайжанда Құрманғазы атындағы шығармашылық орталық салынады
URL: https://abai.kz/post/156252
META: "Әзірбайжанда Құрманғазы атындағы шығармашылық орталық салынады" | "https://abai.kz/post/156252"
DATE: 24.08.2022
AUTHOR(s): Abai.kz
TOTAL WORDS: 113
TEXT: Әзірбайжанның Физули қаласында Қазақстан Президентінің шешімімен Құрманғазы атындағы шығармашылық орталық салынады,-деп хабарлады Ақорда. Мемлекет басшысы қазақ халқының атынан жасалған бұл сыйлық елдеріміздің достығының, бауырластығының және өзара қолдаудың тағы бір нышаны болатынын атап өтті. Өнер орталығының жалпы ауданы – 3100 шаршы метр. Екі қабатты ғимарат 600 адамға арналған. Биыл қыркүйек айында іргетасы қаланып, 2023 жылдың желтоқсанында пайдалануға беріледі. Физули қаласындағы Құрманғазы атындағы шығармашылық орталығы музыка және музыкалық аспаптар, заманауи технологиялар: жұмыс жабдықтары, 3D модельдеу, веб-дизайн, фото және видео курстар бағытында жұмыс істемек. Сонымен қатар кілем тоқуға, қолөнерге, түрлі спорт пен хореографияға баулитын сыныптар ашылады. Ильхам Әлиев Қасым-Жомарт Тоқаевқа шексіз алғысын айтып, Физули қаласының балалары үшін әлемдік деңгейдегі шығармашылық орталық болады деп сенетінін жеткізді. Abai.kz
